കൈക്കൂലി വാങ്ങുന്നതിനിടെ കട്ടപ്പന നഗരസഭയിലെ റവന്യു ഇന്സ്പെക്ടര് അറസ്റ്റില് കട്ടപ്പന: വീടിന്റെ ഉടമസ്ഥാവകാശം മാറ്റി നല്കുന്നതിന് 13,000 രൂപ കൈക്കൂലി വാങ്ങുന്നതിനിടെ കട്ടപ്പന നഗരസഭയിലെ റവന്യു ഇന്സ്പെക്ടര് കൊട്ടാരക്കര പടിഞ്ഞാറ്റിന്കര ഷിഫ ഹൗസില് ഷിജു എ. അസീസിനെ 47 വിജിലന്സ് അറസ്റ്റ് ചെയ്തു. ഇന്നലെ നഗരസഭയില് ഓണാഘോഷം നടക്കുന്നതിനിടെ കട്ടപ്പനയിലെ വ്യാപാരിയായ വള്ളിയാംതടം ജോഷിയുടെ പക്കല് നിന്ന് കൈക്കൂലി വാങ്ങമ്ബോഴായിരുന്നു അറസ്റ്റ്. രണ്ടാഴ്ച മുമ്ബാണ് ഗുരുവായൂര് നഗരസഭയില് നിന്ന് സ്ഥലംമാറി ഷിജു കട്ടപ്പനയില് എത്തിയത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം 35 വര്ഷങ്ങള്ക്ക് മുമ്ബ് ജോഷിയുടെ അമ്മയുടെ പേരില് സ്ഥലവും വീടും വാങ്ങിയിരുന്നു. സ്ഥലം അമ്മയുടെ പേരിലേക്ക് മാറ്റിയിരുന്നെങ്കിലും വീടിന്റെ ഉടമസ്ഥാവകാശം പഴയ ഉടമയുടെ പേരില് തന്നെയായിരുന്നു. ഇത് മാറ്റുന്നതിന് കഴിഞ്ഞ ഫെബ്രുവരി 16നാണ് നഗരസഭയില് ആദ്യം അപേക്ഷ നല്കിയത്. തുടര്നടപടി ഉണ്ടായില്ല. അതിനിടെ അന്നത്തെ റവന്യു ഇന്സ്പെക്ടര് സ്ഥലം മാറിപ്പോയി. തുടര്ന്നാണ് ഷിജു ഇവിടെയെത്തുന്നത്. കഴിഞ്ഞ 12ന് ഉടമസ്ഥാവകാശം മാറ്റി നല്കാന് വീണ്ടും അപേക്ഷ നല്കി. ഷിജുവിന്റെ നേതൃത്വത്തില് സ്ഥലത്തെത്തി വീടും സ്ഥലവും അളന്ന ശേഷം സര്ട്ടിഫിക്കറ്റ് ശരിയാക്കാന് 60,000 രൂപ ചെലവാകുമെന്നും 20,000 രൂപ കൈക്കൂലി വേണമെന്നും ആവശ്യപ്പെട്ടു. അത്രയും പണം നല്കാന് കഴിയില്ലെന്ന് അറിയിച്ചെങ്കിലും വഴങ്ങിയില്ല. തുടര്ന്ന് ജോഷി കോട്ടയം വിജിലന്സ് എസ്.പി വി.ജി.വിനോദ് കുമാറിനെ വിവരമറിയിച്ചു. അദ്ദേഹത്തിന്റെ നിര്ദേശപ്രകാരം ജോഷി നഗരസഭ ഓഫീസിലെത്തി റവന്യു ഇന്സ്പെക്ടറുമായി സംസാരിക്കുന്ന ദൃശ്യങ്ങള് പെന്കാമറയില് പകര്ത്തി. സാമ്ബത്തിക ബുദ്ധിമുട്ട് അറിയിച്ചതോടെ കൈക്കൂലി തുക പലതവണയായി കുറച്ച് ഒടുവില് 13,000 രൂപ നല്കണമെന്ന് റവന്യു ഇന്സ്പെക്ടര് ശഠിച്ചു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read സ്ത്രീകളെ ആക്രമിച്ച് പരിക്കേല്പ്പിച്ച് സ്വര്ണ്ണാഭരണം കവരുന്ന പ്രതിയെ കയ്പമംഗലം പൊലീസ് അറസ്റ്റ് ചെയ്തു കൊച്ചിയില് വന് ലഹരി മരുന്ന് വേട്ട : ആറംഗ സംഘം പിടിയില് കൈക്കൂലി വാങ്ങുന്നതിനിടെ റവന്യു ഇന്സ്പെക്ടര് പിടിയില് ഇന്നലെ നഗരസഭയില് ഓണാഘോഷം നടക്കുന്നതിനിടെ ഉച്ചയ്ക്ക് 12.45 ന് വിജിലിന്സ് ഉദ്യോഗസ്ഥര് നല്കിയ പണം ജോഷി കൈമാറിയതിനെ പിന്നാലെ ഷിജുവിനെ പിടികൂടുകയായിരുന്നു. വൈദ്യപരിശോധനയ്ക്ക് ശേഷം പ്രതിയെ ഇന്ന് മുവാറ്റുപുഴ വിജിലന്സ് കോടതിയില് ഹാജരാക്കും.